open-index/open-wikipedia-markdown huggingface dataset:
Myrkdalen Fjellandsby

**Myrkdalen Fjellandsby** er et vintersportssenter i Myrkdalen nord i Voss kommune i Vestland. Myrkdalen Fjellandsby er to kjøretimer unna Bergen, Sogndal og Geilo. Myrkdalen har 22 løyper i alle vanskelighetsgrader og er i tillegg kjent for gode muligheter for off-piste og fjell- og toppturer. Toppen av anlegget ligger 1060 meter over havet.

## Skianlegget
Myrkdalen har 22 løyper og 9 heiser, fordelt på to 6-seters ekspressheiser, tre t-krokheiser, tre tallerkentrekk og et saktegående rullebånd for de minste. Av de 22 løypene er det fire grønne løyper, sju blå løyper, åtte røde løyper og tre svarte løyper. Til sammen har Myrkdalen 28,5&nbsp;km preparerte løyper. 

Myrkdalen har to parker, familievennlig skicross-løype, og preparerte langrennsløyper i tilknyting til skisenteret. Myrkdalen har i tillegg hotell, hytter, leiligheter, sportsbutikk, skiutleie, skiskole, barnepass, restauranter, kafeer og matbutikk.

Flere av øvelsene under VM i freestyle 2013 ble arrangert i anlegget.

Myrkdalen er per desember 2017 eid av Schage Eiendom AS og Aurland Ressursutvikling AS.

## Historie
Den opprinnelige planen for Myrkdalen var å bygge et skitrekk og en campingplass, men campingplassen ble det aldri noe av. I 1999 startet arbeidet med å planlegge hytter og fritidseiendommer, og to år senere, i 2001, ble en reguleringsplan med 355 hytter og et lite senterområde med hotell og varmestue vedtatt. I 2002 ble Voss Fjellandsby grunnlagt, og i januar 2003 åpnet fjellandsbyen sitt første skitrekk.

De store milepælane for utviklingen av Myrkdalen har vært Myrkdalstovo (2006), Kari Traa-trekket (2007), Myrkdalsekspressen (2008), Myrkdalen Hotel (2012), Storhaugekspressen (2014), barnetrekket Mikkel og Mikkeline (2016) og Torggarden (2016), som er et nytt leilighetsbygg vis-à-vis Myrkdalen Hotel med Myrkdalen Sport og Skiutleige i første etasje.

I 2013 skiftet Voss Fjellandsby profil, og fikk navnet Myrkdalen Fjellandsby. For den nye profilen fikk de tildelt merket for god design og ble også kåret til «Best of» i 2016 REBRAND 100® Global Awards, i konkurranse med jobber fra 42 land. Som en del av den nye profilen, ble det vedtatt at Myrkdalen skulle bruke nynorsk skriftspråk gjennomgående i hele bedrifta. Dette førte til at Myrkdalen i mars 2017 fikk tildelt målprisen fra Hordaland Mållag.

## Referanser


## Eksterne lenker
*
Liste over Færøyenes justisministre

**Justisministeren** (færøysk: *landsstýrismaðurin í løgmálum*) var en ministerpost i Færøyenes regjering. Ved innføringen av departementsstrukturen i 1998 ble justissaker lagt til Justisdepartementet (det senere Innenriksdepartementet).

## Fotnoter


## Referanser
40 × 46 mm

**40 × 46 mm** er et kaliber på granater avfyrt fra moderne granatkastere.  Det brukes på håndholdte våpen som M79, M203, XM320, Milkor MGL og Heckler & Koch AG36.  En kraftigere utgave for fastmonterte granatkastere finnes i 40 × 53 mm.
Legg (bok)

Et **legg** innen bokproduksjon er en del av en bok. Et legg  er et ark som vanligvis inneholder 32 boksider. I trykkeprosessen blir det trykket 16 sider på hver side av arket,  som når dette blir falset inneholder 32 boksider i riktig rekkefølge. Leggene blir fortløpende nummerert (påført *signatur*) slik at bokbinderen kan plassere de enkelte legg i riktig rekkefølge.
## Se også
* Typografi
40 × 53 mm

**40 × 53 mm** er et kaliber på granater avfyrt fra moderne granatkastere.  Det brukes på fastmonterte våpen som Mk 19, Heckler & Koch GMG og Vektor Y3 AGL.  En svakere utgave for håndholdte granatkastere finnes i 40 × 46 mm.
Politikkåret 2010

## Hendelser
*4. mars &ndash; Regjeringen i Ukraina, med statsminister Julija Tymosjenko i spissen, blir avsatt gjennom mistillitsvotum i nasjonalforsamlingen Verkhovna Rada.

## Valg
*10. mai &ndash; Filippinene avholder presidentvalg.
*19. september &ndash; Sverige avholder riksdags-, landstings- og kommunevalg.
*3. oktober &ndash; Brasil avholder presidentvalg.
*2. november &ndash; USA avholder mellomvalg.

## Dødsfall

*17. eller 18. september – Egon Klepsch, tysk politiker fra partiet CDU (født 1930)
*25. desember – Carlos Andrés Pérez, Venezuelas president 1974–1979 og 1989–1993  (89) (født 1922)
## Bildegalleri

Alexander_Haig_(48592036202).jpg|Alexander Haig(1924–2010)
Vladislav_Ardzinba_1996_Abkhazia_stamp_portrait_only.jpg|Vladislav Ardzinba(1945–2010)


## Referanser


## Eksterne lenker
*
Katsura Hoshino

**Katsura Hoshino** (født 21. april 1980) er en japansk tegneserietegner. Hun debuterte som tegneserieforfatter i juli 2003 med tegneserien *Continue*.

Hun er mest kjent for tegneserien D.Gray-man som kom ut for første gang i 2004 i bladet *[[Weekly Shōnen Jump]]*. I Japan står den oppført på lista over topp 50 mest solgte tegneserier.

Hoshino har fått svært mye anerkjennelse for tegneferdighetene og karakterenedesignene sine. Anmelderen Casey Brienza fra Anime News Network har gått så langt som å si at D. Gray-man har «the best artwork in the manga business». Mangaen har en dynamisk stil som faller i smak hos både mannlige og kvinnelige lesere. Hoshino blir derimot også blitt kritisert av Brienza for sin svakhet når det gjelder action scener, og at helt opp til volume 12 er fysiske kampscener noe «uforståelige».

Hoshino kommenterte i D. Gray-man: volume 3 at hun liker å høre på Final Fantasy soundtracks, Dragon Ball CD-er, de japanske bandene Porno Graffitti, L'arc-en-Ciel, og jazzmusikk mens hun arbeider med D. Gray-man.

## Eksterne lenker
* 
* 
*
Nils Nersten

**Nils Nersten** (1882&ndash;1975) var stortingsmann for Aust-Agder i tre perioder. Han representerte Bondepartiet fra 1922 til 1924 og var medlem av Jernbanekomiteen og sekretær for Skog- og vassdragskomiteen. Han ble gjenvalgt for perioden 1925 til 1927 og ble da leder for denne. I 1934 kom han inn igjen og var siste perioden til 1936 medlem av Helsekomiteen og nestformann i Kommunalkomiteen. 

## Biografi
Nils Nersten var sønn av bonde Knut Christensen Gauslaa og kone Anna Nilsdatter (født Gauslaa). Etter folkeskolen kom han på fortsettelsesskole og gikk deretter på amtskole før han tok landbruksskolen i Bjørnetro og vinterlandbruksskolen i Oslo. Vinteren 1905-1905 var han lærer på landbruksskolen på Nedstrand i Rogaland. Så gikk han et år på Norges landbrukshøgskole, hvor han tok eksamen i 1907. Han ble så knyttet til Søve landbruksskole i Telemark, men etter et år der var han stipendiat på Norges landbrukshøgskole et år før han kom tilbake til Søve. 

I 1911 kom han til Setesdal som bestyrer på  Landbruksskolen i Setesdal, en jobb han hadde i fem år. Fra 1916 var han bonde på Longerak i Bygland. Han overtok også slektsgården Gauslå i Herefoss, en gård som hadde vært i slektens eie fra 1487.

Nersten fikk i 1950 utgitt boken *Minner fra Setesdal* på P.M. Danielsens forlag i Arendal.

## Verv
Nersten engasjerte seg i politikk og i organisasjoner. Fra 1920 til 1927 var han formann i Aust-Agder Bondeparti, fra 1921 til 1928 var han medlem av Bondepartiets landsstyre. Han var også formann i Aust-Agder Skogselskap og medlem av styret i Norges Skogeierforbund og Norges Bondelag. Han var medlem av styret for fellesfløtingen både i Tovdalselva og Otra og var også medlem av styret i Byglandsfjord Dampsag & Høvleri. 

## Referanser


## Kilder
* Omtale i Tarjei Haugen: *Setesdal og setesdølar* 1993 ISBN 82-7627-009-3 s. 213

## Eksterne lenker
*
Polis (Kypros)

**Polis/Poli Khrysokhous** (gresk: Πόλις/Πόλη Χρυσοχούς «Khrysokhou by», på Kypros omtalt kun som **Poli**) er en kommune og by i distriktet Páfos på Kypros.

## Referanser
Michelle Dessler

**Michelle Dessler** er en fiktiv person og rollefigur i TV-serien *[[24 (TV-serie)|24]]* som spilles av Reiko Aylesworth. Hun var Jack Bauers nærmeste venn og den han stolte mest på i seriens *Counter Terrorist Unit* - CTU. Hun dukket for første gang opp i sesong 2 av serien, og dør i sesong 5 da hun setter seg inn i bilen sin og den eksploderer. I sesong 7 blir det klart at hun var gravid med Tony Almeidas barn.
INK Norge AS

**INK Norge AS** er en norsk leverandør av språktjenester, herunder oversetting, dokumentasjon (skriving av ulike typer skriftlig materiale, for eksempel bruksanvisninger og elektroniske hjelpesystemer) og språkvask. Bedriften har 22 ansatte i Oslo (hovedkontor) og Stavanger. De fleste ansatte har utdanning fra fagoversetterstudiet ved Høgskolen i Agder (nå Universitetet i Agder) eller tilsvarende.
Firmaet ble i 2011 kjøpt opp av og fusjonert med Semantix.

## Eksterne lenker
* 
*  Semantix
Sportsåret 1850

**Sportsåret 1850** er en oversikt over hendelser, resultater, fødte og avdøde personer med tilknytning til sport i 1850.

## Hendelser
### Boksing
*5. juni — William "Bendigo" Thompson forsvarer sin engelske mesterskapstittel mot Tom Paddock i Mildenhall. Etter å ha vunnet siden Tom Paddock ble diskvalifisert etter 49. runde, meddeler William Thompson at han skal slutte bokse.
*17. desember — Tom Paddock slåss mot William Perry på Woking Common. Etter 27 omganger blir Tom Paddock diskvalifisert etter å ha slått William Perry i nakken når William Perry gikk mot hjørnet. William Perry gjør krav på den ledige engelske mesterskapstittelen.
*Ukjent dato- Den amerikanske mesteren Tom Hyer utfordrer William Perry til en kamp om verdensmestertittelen, men noe svar fra William Perry kommer aldri.

### Cricket
*Ukjent dato - Surrey CCC vinner County Championship.

### Friidrett
*Studenter ved Universitetet i Oxford lager til det første *universitetsfriidrettsstevne*.

## Fødsler
* 10. mars – Spencer Gore, britisk tennisspiller og cricketspiller (død 1906)
* 8. april – John Peters, amerikansk baseballspiller (død 1924)
* 4. mai – Emanuel Schiffers, russisk sjakkmester (død 1904)
* 8. mai – Ross Barnes, amerikansk baseballspiller (død 1915)
* 12. november – Mikhail Tsjigorin, russisk sjakkspiller (død 1908)

## Dødsfall
*7. oktober – Karl Schorn, tysk historiemaler og sjakkspiller (født 1803)
*14. oktober – Wilhelm Hanstein, tysk sjakkmester som ble regnet som sin tids sterkeste sjakkspiller (født 1811)
*16. november - Aaron Alexandre, jødisk tysk–fransk–engelsk sjakkspiller og sjakkforfatter (født ca. 1765/68)
*Barney Aaron, engelsk bokser (bokset uten hansker) (død 1800) 


Fil:Emanuel Schiffers.JPG|Emanuel Schiffers(1850-1904)
Fil:Chigorin, Mikhail Ivanovich - DPLA - 9c37ad8b0a499dd5d59881f56d7a6976 (cropped).jpg|Mikhail Tsjigorin(1850-1908)
Fil:Аарон_Александр.jpg|Aaron Alexandre(ca. 1765/68-1850)
Fil:WilhelmHanstein.jpg|Wilhelm Hanstein(1811-1850)


## Referanser
Kyrenia

:*For fjellkjeden Kyrenia, se [[Kyreniafjellene]]*

**Kyrenia** (gresk: Κερύνεια, Kerýneia; tyrkisk: Girne) er en kommune og by i distriktet Kyrenia på nordkysten av Kypros. Stedet er kjent for sin historiske havn og festning. Den er internasjonalt anerkjent som en del av republikken Kypros, men Kyrenia har vært under tyrkisk okkupasjon siden invasjonen i 1974. 

## Galleri

Fil:Kirenia 1.jpg|Kyrenia sett fra lufta. Foto: Roman Cieslak
Fil:Kirenia 2.jpg|Kyrenia Harbour. Foto: Roman Cieslak
Fil:Kyrenia 3.jpg|Kyrenia. Sett mot havet. Foto: Roman Cieslak.
Fil:Kyrenia 4.jpg|Kyrenia harbour. Kveldsstemning. Foto: Roman Cieslak.
Fil:Kyrenia 5.jpg|Kyrenia harbour. Foto: Roman Cieslak.
Reiko Aylesworth

**Reiko Aylesworth** (født 9. desember 1972 i Chicago i Illinois) er en amerikansk skuespiller. Hun debuterte som skuespiller i TV-serien *A life to live* i 1993. Hun er mest kjent for sin rolle som Michelle Dessler i TV-serien 24, men før det var hun med i flere TV-serier blant annet CSI, The West Wing og Law & Order.

## Referanser


## Eksterne lenker
*
Alberto Ginastera

**Alberto Evaristo Ginastera** (1916–1983) var en argentinsk komponist.

## Liv og virke
### Bakgrunn
Ginastera var født i Buenos Aires av en katalansk far og italiensk mor. Han studerte ved konservatoriet i Buenos Aires. Deretter grunnla og ledet han et konservatorium i La Plata. Fram til 1962 underviste han ved kunst- og musikkfakultetet ved det katolske universitetet i Buenos Aires, deretter ved *Centro Latinoamericano de Altos Estudios Musicales* (CLAEM). I 1971 slo han seg ned i Genève i Sveits.

### Komponist, instruktør
Ginastera komponerte fire operaer, to balletter, tre motetter, sanger, scene- og filmmusikk, dessuten en symfoni, en overtyre, to strykekvartetter, en harpe- og en fiolinkonsert, to klaver- og to cellokonserter, tre klaversonater og annen instrumentalmusikk.

Ut over klassisk musikk ble hans «toccata» fra 4. sats av *Piano Concerto No. 1* kjent i Emerson, Lake and Palmers versjon på albumet *[[Brain Salad Surgery]]* (1973).

Ginastera ble inspirert av tekstene i *[[Mayamytologi#PopulVuh|PopulVuh]]*, boken med mayaenes skapelsesberetning, og begynte å skrive et åttesatsig orkesterverk med samme navn, men rakk ikke å fullføre verket før han døde.

Av hans studenter kan nevnes Astor Piazzolla, Waldo de los Ríos og Rafael Aponte-Ledée.

### Musikkperioder
Ginastera grupperte musikken sin i tre perioder: «Objektiv nasjonalisme» (1934–1948), «Subjektiv nasjonalisme» (1948–1958), and "Neoekspresjonisme" (1958–1983). Blant andre fremtredende kjennetegn varierer disse periodene i bruk av tradisjonelle argentinske musikalske elementer. I objektivt nasjonalistiske verker integrerer han ofte argentinske folkemusikktemaer på en enkel og direkte måte, mens han i senere perioder bruker de tradisjonelle elementene på en mer og mer abstrakt form.

Kombinasjonen av tradisjonelle argentinske rytmer (ofte i 6/8-takt) med moderne harmonikk ga et resultat som kan minne litt om musikken til Béla Bartók.

## Verk i utvalg

* *Klaversonate No. 1* Op. 22 [1952]
* *Klaversonate No. 2* Op. 53 [1981]
* *Klaversonate No. 3* Op. 55 [1982]
* *Danzas argentinas* Op. 2 [1937] («Danza del viejo boyero» – «Danza de la moza donosa» – «Danza del gaucho matrero»)
* *3 Danzas de la Estancia* Op. 8 [1941]
* *12 Preludios Americanos* Op. 12 [1944]
* *Piano Concerto No. 1*
* *Piano Concerto No. 2*
* *Barabbas*,oOpera
* *Obertura para el «Fausto» Criollo*
* *Panambí*, ballett, 1934-1937
* *Malambo*, 1940
* *Estancia*, ballett, 1941
* *Don Rodrigo*, opera, 1963/64
* *Bomarzo*, opera, 1966/67
* *Beatrix Cenci*, opera, 1971
* *Popul Vuh*, 1975-83


## Referanser


## Eksterne lenker
* 
* 
* 
* 
* Informasjon fra forlaget Boosey & Hawkes
Elaiosom

**Elaiosomer** (navnet betyr «oljelegemer») er oljerike vedheng til frøene som mange planter produserer. Disse tiltrekker seg maur, som er svært glade i dem. Maurene bærer gjerne med seg hele frøet et stykke, før den gnager av elaiosomet og kaster fra seg frøet. På den måten får planten spredt frøene. Elaiosomene er næringsrike, men det er uklart om næringsverdien er tilstrekkelig til å gjøre innsamlingen av frø med elaiosomer energimessig lønnsom for maurene. Muligens inneholder de andre viktige stoffer i tillegg til oljer, det er også tenkelig at elaiosomene kan inneholde stoffer som virker som rusmidler. Eksempler på norske planter som har elaiosomer er hårfrytle, gullstjerne, lerkespore og mange fioler.  

## Kilder
* 
* 
* 
* 

## Eksterne lenker
*
Liangguang

**Liangguang** (kinesisk: 两广; pinyin: *Liǎngguǎng*, «de begge Guang», også skrevet **Liang-guang**) er en betegnelse som dekker provinsene Guangdong og Hainan og den autonome region (tidligere provins) Guangxi helt sør i Kina. 

Frem til 1988 omfattet Guangdong det som i dag er utskilt som provinsen Hainan. 

Navnene til de to opprinnelige provinsene utgjør et par, idet de ordrett betyr «Guang-øst» og «Guang-vest». Ordet *Guang* kan man spore tilbake til dannelsen av prefekturet *Guang* i 226 e.Kr. Det dekket Guangzhou og omliggende strøk. 

Under Qing-dynastiet ble de to provinsene samstyrt av generalguvernøren av Liangguang, med sete i Guangzhou, fra 1735 til 1911.
Heteroponerinae

* *[[Acanthoponera]]*
* *[[Aulacopone]]*
* *[[Heteroponera]]*

**Heteroponerinae** er en gruppe (underfamilie) av maur. Det er beskrevet 22 arter fordelt på tre slekter.

## Utseende
Små til middelsstore, gule eller brunlige maur, ikke påfallende hårete. Hodet er forholdsvis stort, hos slekten *[[Acanthoponera]]* firkantet, hos de andre slektene mer avrundet. Fasettøynene er ganske små og runde, festet langt bak på hodet. Kroppen er nokså høyt hvelvet. Petiolus er en-leddet, og har vanligvis en tagg på ryggsiden.

## Levevis

## Utbredelse
De fleste av artene finnes i Sør- og Mellom-Amerika, men slekten *[[Heteroponera]]* finnes også i Australia. Den merkelige arten *[[Aulacopone relicta]]* er beskrevet fra Aserbajdsjan.

## Systematisk inndeling

* ordenen vepser (veps, maur og bier) (Hymenoptera) 
** underordenen **[[stilkvepser]]**, (Apocrita)
*** gruppe **[[broddvepser]]**, (Aculeata)
**** familien maur (Formicidae) 
***** underfamilie Heteroponerinae
****** slekten *[[Acanthoponera]]* Mayr, 1862 – 4 arter
****** *[[Aulacopone relicta]]* Arnoldi, 1930
****** slekten *[[Heteroponera]]* Mayr, 1887 – 17 arter

## Litteratur
* Bolton, B. 1995. *A New General catalogue of the Ants of the World.* Harvard University Press. 504 sider. ISBN 0-674-61514-X.
* Hölldobler, B. og Wilson, E.O. 1994. *Journey to the Ants*. Belknap Press. ISBN 0-674-48525-4

## Eksterne lenker
* 
* Tree Of Life: Heteroponerinae Bilder
* Antweb: Heteroponerinae
Generalguvernøren av Liangguang

**Visekongen av Liangguang**, eller **Generalguvernøren av Liangguang**; 两广总督, fullstendig tittel *Generalguvernøren av Liangguang og omliggende områder, med tilsyn av militære anliggender, matproduksjon, vannveier og borgerlige anliggende* (總督兩廣等處地方，提督軍務、糧餉、管理河道兼巡撫事), var en av de åtte visekongeembeder i Kina under Qing-dynastiet.

Liangguang tilsvarte dagens administrative enheter Guangdong, Guangxi og Hainan.

## Liste over generalguvernører av Liangguang
* Fu Kangan (福康安): 1789 – 1793
* Deng Tingzhen: 1836 – 1840
* Lin Zexu: 1840
* Qishan: 1840 – 1841
* Qitian (祁填): 1841 – 1844
* Qiying: 1844 – 1848
* Xu Guangjin (徐廣縉): 1848 – 1852 
* Ye Mingchen (葉名琛): 1852 – 1858 
* Huang Zonghan (黃宗漢): 1858 – 1859 
* Wang Qingyun (王慶雲): mai 1859 – oktober 1859 
* Lao Chongguang (勞崇光): 1859 – 1862 
* Liu Changyou (劉長佑): 1862 – 1863 
* Yan Duanshu (晏端書): februar – juli 1863 
* Mao Hongbin (毛鴻賓): 1863 – 1865 
* Ruilin (瑞麟): 1865 – 1874 
* Yinghan (英翰): 1874 – 1875 
* Liu Kunyi: 1875 – 1879
* Zhang Shusheng (張樹聲): 1879 – 1882 
* Zeng Guoquan (曾國荃): 1882 – 1883 
* Zhang Shusheng (張樹聲): 1883 – 1884
* Zhang Zhidong: 1884 – 1889
* Tan Zhonglin: 1895 – 1899
* Li Hongzhang: 1899 – 1900
* Tao Mo: 1902 – 1903
* Cen Chunxuan: 1903 – 1906
* Zhou Fu: 1906 – 1907
* Zhang Renjun: 1907 – 1909
* Yuan Shuxun: 1909 – 1910
* Zhang Mingqi: 1910 – 1911
Ospedale della Pietà

**Ospedale della Pietà** var et barnehjem og en av Venezias fire store musikkskoler. Institusjonen eksisterer fremdeles, i dag som en sosial hjelpeinstans for barn og ungdom.

## Historie
Ospedale della Pietà ble grunnlagt i 1346, og fungerte fra begynnelsen av som barnehjem for foreldreløse og hospits for enslige mødre med spedbarn. Guttene lærte et håndverk mens jentene fikk musikalsk opplæring. De mest talentfulle ble igjen som medlemmer av Ospedales anerkjente kor og orkester.

Av alle de betydelige musikere som har undervist ved Ospedale var Antonio Vivaldi den største. Han ble ansatt i 1703 og var først dirigent, fiolinist, huskomponist og musikklærer, i 1716 ble han *Maestro di concerto*. Vivaldi var ansvarlig for å komponere og oppføre musikk til de ukentlige konsert- og oratorieoppføringene, og musikkskolens orkester fikk i hans tid et legendarisk ry som trakk mange tilreisende til byen.

Den mest berømte av musikkskolens elever er Anna Maria dal Violin, for henne skrev Vivaldi 31 fiolinkonserter. Også *maestra* Candida dalla Viola (eller Candida della Pietà) var offentlig kjent, to bevarte verk skrev Vivaldi med sikkerhet for henne. Candida var dessuten personlig lærer for den senere komponisten Anna Bon di Venezia, som i 1743 – bare fire år gammel – ble tatt opp ved musikkskolen som *figlia de spesi*, dvs. betalende elev. Foreldrene var omreisende musikere som for at datteren skulle få en musikalsk utdanning overlot henne i Candidas varetekt.

## Betydelige lærere ved Ospedale della Pietà
*Antonio Gualtieri, til 1649
*Carlo Fedeli; 1662–1672  *Maestro di strumenti*
*Johann Rosenmüller; mellom 1678 og1682, huskomponist
*Francesco Gasparini; 1701–1713 *Maestro di coro*
*Antonio Vivaldi; 1703–1738 (med avbrekk fra februar 1709 til september 1711) *Maestro di concerto*
*Antonio Vandini; 1720–1721 *Maestro di violoncello* 
*Carlo Luigi Pietragrua1719−1726, *Maestro di coro*
*Giovanni Porta; 1726–1737 *Maestro di coro*
*Nicola Porpora; 1742–1744 *Maestro di coro*

## Litteratur
* Geyer, Helen *Musik an den venezianischen Ospedali Konservatorien vom 17. bis zum frühen 19. Jahrhundert* Edizioni di Storia e Letteratura, Roma 2004, ISBN 8884981611
*Jane L. Baldauf-Berdes: *Women Musicians of Venice.* Musical Foundations, 1525-1855. Rev. ed. Oxford 1996. ISBN 0-19-816604-4

## Referanser


## Eksterne lenker
* Offisielt nettsted (italiensk)
Sven Erik Sandnes

**Sven Erik Sandnes** (født 28. april 1951) er en norsk tegnefilmprodusent og daglig leder i Sandnes Media AS i Larvik.

### Film og scenekunst
Sven Erik Sandnes har produsert filmserien *[[Eventyrskogen]]*, som består av elleve animasjonsfilmer basert på barnesanger av Alf Prøysen.  

For scenen har han produsert juleforestillingen *Jul i Prøysenland* med blant andre Nissa Nyberget, Kari Svendsen, Elisabeth Lindland og Hans Jørgen Sandnes. En annen sceneproduksjon som Sandnes har vært ansvarlig for er den animerte operaforestillingen *The Priest and his Servant Balda*, som framføres av orkester, korister, dansere og dukkespillere tilknyttet Kattas Figurteater Ensemble, foran et filmlerret der det vises en animasjonsfilm. 

Videre har han produsert *Jørgen* *snart seks* (2002) for Norges Diabetesforbund; denne tegnefilmen forteller historien om en seksåring som får diagnosen diabetes. Sandnes Media utviklet også aktivitetshefte og andre artikler til filmen. Manus til filmen var skrevet av Gro Røsth.  

Sandnes har også produsert filmen *Livet langs Numedalslågen*, basert på en bok med samme tittel, og *Kyststien 1 og 2*. 
### Brettspill og bøker
Sandnes har gitt ut brettspillene *Fjellvettspillet* og *Eventyrskogen*, filmkokeboka, fire aktivitetsbøker for barn samt tre bøker med figurene fra prøysenvisene. 

### Prøysenhuset
Han har dessuten vært prosjektleder for opplevelsesenteret Musehullet på Prøysenhuset.

### Annet
Sven Erik Sandnes er bosatt i Sandefjord. Han er faren til animatøren og illustratøren Hans Jørgen Sandnes.

## Referanser


## Eksterne lenker
* Sandnes media
* www.norskanimasjon.no om Sven Erik Sandnes 
* www.filmfront.no om Sven Erik Sandnes
* Intervju med Sven Erik og Hans Jørgen Sandnes i Vestfold Blad 2010
Zhang Shusheng

**Zhang Shusheng** (kinesisk: 張樹聲, pinyin: *Zhāng Shùshēng*, født 1824 i Hefei i Anhui i Kina, død 1884) var en kinesisk mandarin og general under Qing-dynastiet. Han var en av lederne av Huai-hæren, en av regjeringens hærstyrker som kjempet for Qing-styret  under Taipingopprøret. 

Han var generalguvernør av Liangguang årene fra 1883 til sin død.
GP-25

**GP-25** er et granatrør, altså en granatkaster for montering på et gevær, utviklet av Sovjetunionen og fremdeles i produksjon i Russland.  Det fyrer av 40 mm hylseløse granater, og kan monteres på AK-74 automatgeværer.  De forskjellige generasjonene heter **GP-30 Obuvka**, **GP-25 Kostyor** og **BG-15 Mukha**.

Utviklingen av våpenet begynte i 1966 og i 1978 ble det tatt i tjeneste.  GP-30 kom i tjeneste i 1989, og er beregnet på bruk med AK-100-serien automatgeværer.

## Eksterne lenker
* Modern Firearms (engelsk)
Vox Humana

**Vox Humana** er et kammerkor med base i Oslo. 

Koret ble stiftet i 1989 og består av 28 sangere.

De fleste sangerne er nåværende eller tidligere studenter, bl.a. ved Institutt for musikkvitenskap. Koret har egne konsertprosjekter og opptrer ved ulike typer oppdrag. 

Koret har repertoarprofil fra renessansen og barokken til egen samtid.  
## Diskografi
* "Yuletide" (oktober 2011) - med Oslo Gitarensemble. Juleplate med blant annet "A Ceremony of Carols" av Benjamin Britten.
* "Ømhetens tre" (november 2012) - musikk av Magnar Åm og tekst basert på Gunvor Hofmos dikt.
* "Nafs at Peace" (juni 2021) - medvirker på åpningssporet på albumet til den Pakistanske kvartetten Jaubi. 

## Referanser


## Eksterne lenker
* Vox Humanas offisielle nettside 
* Vox Humana på UiOs studentforeningssider
Martialinae

* *[[Martialis heureka]]*

**Martialinae** er en gruppe (underfamilie) av maur som bare omfatter én nyoppdaget art, ***Martialis heureka***.  Den ble beskrevet i 2008.  Navnet antyder at dette er en maur med et uvanlig utseende; slektsnavnet *Martialis* er et lat. adj. og betyr «fra Mars», mens *heureka* er gresk og betyr «jeg har funnet [det/den]». Navnet skal ha sin bakgrunn i en kommentar fra den kjente maureksperten E.O. Wilson om at denne mauren hadde et så merkelig utseende at den gjerne kunne ha kommet fra Mars. *M. heureka* representerer trolig søstergruppen til alle andre nålevende maur.

## Utseende
Martialinae er en liten  spinkel, gul maur med lange kjever. Den mangler helt øyne. Mandiblene er omtrent en og en halv gang så lange som resten av hodet. De er pinsettlignende, en form som ikke er kjent fra andre maur. Thorax er svært spinkel, beina middels lange og nokså kraftige. Petiolus er énleddet og stikker opp som en kul. Bakkroppen er tønneformet.

## Levevis
Denne mauren lever underjordisk i tropisk regnskog. Kjevene tyder på at den er et rovdyr, trolig spesialisert på én type bytte. Siden kjevene er såpass spinkle, antar man at den lever av byttedyr med myk hud, for eksempel ormer, termitter eller larver. De forholdsvis lange beina tyder på at mauren ikke graver selv, men trolig benytter allerede eksisterende ganger og hulrom i bakken.

## En meget gammel linje
DNA-analyser av *Martialis heureka* tyder på at arten representerer søstergruppen til alle andre nålevende maur. Det ser ut til at gruppen den representerer, skilte lag med den linjen som leder til de øvrige nålevende maurene, så mye som 120 millioner år siden, kort tid etter den tiden da man regner med at maurene oppsto som gruppe.

## Utbredelse
Mauren ble oppdaget nær Manaus i amazonasregnskogen i Brasil.

## Systematisk inndeling

* ordenen vepser (veps, maur og bier) (Hymenoptera) 
** underordenen **[[stilkvepser]]**, (Apocrita)
*** gruppe **[[broddvepser]]**, (Aculeata)
**** familien maur (Formicidae) 
***** underfamilie Martialinae – bare én art kjent
****** *Martialis heureka* Rabeling & Verhaagh, 2008

## Litteratur
* Rabeling, C., Brown, J.M. og Verhaagh, M., 2008. Newly discovered sister lineage sheds light on early ant evolution. Proceedings of the National Academy of Sciences 105: 14913. http://www.pnas.org/content/early/2008/09/13/0806187105.full.pdf+html 
* "Ant from Mars" emerges from its 120 million-year anonymity. The Times online, 16. september 2008. http://www.timesonline.co.uk/tol/news/uk/science/article4760982.ece 

## Eksterne lenker
* 
* Antweb: Martialiinae
40 mm hylseløs

**40 mm hylseløs** er et kaliber på granater avfyrt fra moderne granatkastere.  Det brukes på håndholdte våpen som AG 3,GP-15, -25 og -30.

Av kjente granattyper er VOG-15 fragmenteringsgranat, VOG-25P som hopper 0,5 til 1,5 meter over bakken før detonasjon og GRD-serien av røykgranater.
Onkel Vanja

:*For den sovjetiske filmen fra 1970, se [[Onkel Vanja (sovjetisk film)]]


*'Onkel Vanja*' er et skuespill skrevet av [[Anton Tsjekhov]] rundt 1886–1887 og publisert i 1889. Første store oppsetning var av [[Konstantin Stanislavskij]] og hans [[Moskva kunstnerteater]] i år 1900.

== Handling ==
På et gods i Russland får beboerne sine gamle rutiner og vaner snudd på hodet da professor Serebrjakov og hans andre hustru Jelena flytter inn. I alle år har Vanja og Sonja drevet godset og sendt store deler av inntekten til professoren som var gift med Vanjas søster. Alle har alltid sett opp til professoren, og de blir derfor svært skuffet da han viser seg å ikke være like berømt og begavet som de forventet. Med den vakre Jelena inne i bildet oppstår det sjalusi, konflikter og misunnelser. Alle på godset, unntatt professoren, er handlingslammet, fordi de, i motsetning til ham, angrer på at de aldri har begynt å leve.

== Tolkning ==
Tematisk dreier stykket seg om knuste håp og bortkastede liv, men som for alle stykker av Tsjekhov finnes det ingen entydig tolkning, stykket framstiller mer en melankolsk atmosfære enn et klart idéprogram. I likhet med Tolstojs ulykkelige familier, er Tsjekhovs familier ulykkelige på hver sin måte, og det er mange paralleller til andre Tsjekhovstykker, eksempelvis *Kirsebærhagen*.

Legen og filosofen Mikhail Astrovs taler om ødelagte skoger og utrydding av dyr og fugler er et av verdenslitteraturens tidligste eksempler på problematisering av økologiske forhold.

== Rolleliste ==

* *Aleksandr Vladimirovitsj Serebrjakov* – en pensjonert universitetsprofessor.
* *Jelena Andrejevna Serebrjakova* – professor Serebrjakovs unge og vakre hustru nummer to. Hun er bare 27 år gammel.
* *Sofja Aleksandrovna Serebrjakova (Sonja)* – Professor Serebrjakovs datter fra første ekteskap.
* *Marija Vasiljevna Vojnitskaja* – enken etter en embetsmann og professorens første svigermor.
* *Ivan Petrovitsj Voynitskij («onkel Vanja»)* – Marijas sønn og Sonjas onkel, forvalter av godset. Stykkets tittelkarakter.
* *Mikhail Lvovitsj Astrov* – en landsens lege og filosof.
* *Ilja Ilitsj Telegin* – en landeier som har sunket ned i fattigdom.
* *Marina* – en gammel sykepleier.
* *En arbeider*


== Eksterne lenker ==
* 
* 
* 
* [http://gutenberg.spiegel.de/buch/3981/1 Onkel Wanja], gutenberg.spiegel.de
* [https://web.archive.org/web/20120618174405/http://dramateure.ch/mediawiki/index.php/Onkel_Wanja *Vergangene Zukunft | Entschwundene Schönheit die dramateure Zürich spielen Tschechows "Onkel Wanja"''], webside om en oppføring av Onkel Vanja
Dattatreya

**Dattatreya** ()  er en gudeskikkelse i hinduismen.  Spesielt for Dattatreya er at han anses  som en inkarnasjon av Vishnu, men også dyrkes blant tilhengere av Shiva, og tilmed blant muslimske sufi-mystikere. Noen anser  ham som en  avatar   av alle de tre hovedgudene *Shiva*, *Vishnu* og *[[Brahma]]*.  Hans tilhengere  finnes i svært ulike grupper av hinduer, blant brahminer og lavkaster og ikke  minst blant sadhuer og tantrikere. 

Dattatreya avbildes med tre hoder og ledsages av fire hunder og ei ku. De tre ansiktene kan representere Shiva, Vishnu og Brahma. De kan også symbolisere fortid, nåtid og framtid eller  tre bevissthetstilstander. De fire hundene sies å representere de fire vedaene. Siden de følger Dattatreya innebærer dette at han anses som hevet over vedaene.  

Dattareya antas å ha vært en historisk skikkelse, en asket som har vandret rundt i Nordindia. Dattatreya omtales i  Ramayana og Mahabharata såvel som i en rekke puranaer  og i en sein upanishade; *Dattatreya Upanishade*. I denne omtales han som en inkarnasjon av Vishnu samtidig som upanishaden avsluttes med en påkallelse av Shiva,* om nama shivaya*.

Dattatreyas   søken etter moksha tok alle midler i bruk. Han  skal  ha spist kjøtt og nytt såvel alkohol som andre rusmidler. Han skal ha også ha omgitt seg med kvinner. Dattatreya knyttes til tantriske tradisjoner og dyrkes av asketer i den shivaittiske nath-tradisjonen.

Han dyrkes også som inkarnasjon av Vishnu blant lavkaster i Gujarat og Maharashtra.

## Litteratur
Dattatreya omtales på side XLVIII – L, i Rasmus Reinvangs innledning til antologien *Shiva – Endeliktets gud* (De Norske Bokklubbene, Oslo 2005).   I samme  bok  side 204 – 215 er gjengitt  *Den fries sang*, som tillegges Dattatreya
Earl Swisher

**Frank Earl Swisher** (født 22. juli 1902 i Lyons (Kansas i Kansas i USA, død 2. juni 1975 i Jamestown i Colorado) var en amerikansk sinolog. 

Han var professor på University of Colorado i Boulder.

## Liv og virke
I studieårene var han ved ''Canton Christian College'' i Guangzhou i 1924 (det fikk kort etter universitetsstatus og ble lalt Lingnanuniversitetet), og han rakk som ung journalist å få intervjuet dr. Sun Yat-sen (1866-1925). Han skulle også ble kjent med Chiang Kai-shek og Mao Zedong. 

Han tilbragte en rekke år med studier i Peiping og Academia Sinica på Taiwan, og underviste også på Lingnan. Han arbeidet med *Asia Foundation of Taiwan* i to år.

I 1935 fikk han i oppdrag å bygge opp et *Asia Studies Program* på University of Colorado. Hans doktordissertasjon fra 1938 (Harvard) ble publisert som *China's Management of the American Barbarians*, og gjorde tilgjengelig en rekke kinesiske dokumenter i engelsk oversettelse. 

Under andre verdenskrig var han med i U.S. Marines i Stillehavsområdet. 

Han satt på det førsste *Advisory Editorial Board* for fagtidsskriftet *[[The Far Eastern Quarrterly]]*, og var ved sine publikasjoiner, forelesninger og styrearbeid med på å influere flere generasjoner sinologer.

## Verker i utvalg
* *Chinese representation in the United States*, Boulder, Colo.:University of Colorado Press, 1967
* *Early Sino-American relations, 1841-1912: The Collected Articles of Earl Swisher*, redigert av Kenneth W. Rea, Boulder, Colo.: Westview Press, 1977.
* *Canton in Revolution: The Collected Papers of Earl Swisher, 1925-1928*, red. av Kenneth W. Rea, Boulder, Colo.: Westview Press, 1977

## Referanser
William T. Rowe

**William T. Rowe** (født 1947) er en amerikansk sinolog. Han er professor i kinesisk historie ved Johns Hopkins University. 

Hans forskningstyngdepunkt er det moderne Kinas sosialhistorie, men han sprer seg også utover til kinesisk kulturell, intellektuell, økonomisk og politisk historie helt fra 1300-tallet og til 1900-tallet. Han har redigert tidsskriftet *[[Late Imperial China]]*.

## Verker i utvalg
**[[Hankow]]: Commerce and Society in a Chinese City, 1796-1889*, Stanford University Press, 1984 
**Hankow: Conflict and Community in a Chinese City, 1796-1895*, Stanford University Press, 1989
**Saving the World: [[Chen Hongmou]] and Elite Consciousness in Eighteenth-Century China*, Stanford University Press, 2001. ISBN 0804737355
**Crimson Rain: Seven Centuries of Violence in a Chinese County*, Stanford University Press, 2007, ISBN 0804754969 
**China's Last Empire: The Great Qing*, Belknap Press of Harvard University Press, 2009, ISBN 978-0674036123 

## Referanser
Lloyd E. Eastman

**Lloyd E. Eastman**, (født 1929 i New Rockford i Eddy County i Nord-Dakota i USA, død 1993) var en amerikansk sinolog.

## Verker i utvalg
**Throne and Mandarins: China's Search for a Policy during the Sino-French Controversy 1880-1885*, Harvard University Press, 1967, ASIN: B000OUBGCW
**Seeds of Destruction: Nationalist China in War & Revolution, 1937-1949*, Stanford University Press, 1984, ASIN: B0020TK1YY
**Family Fields and Ancestors: Constancy and Change in Chinas Social and Economic History*, Oxford University Press, 1988 ISBN 0195052706
**The Abortive Revolution: China Under Nationalist Rule, 1927-1937*, Harvard East Asian Monographs, Harvard University Asia Center, 1990, ISBN 0674001761
**The Nationalist Era in China, 1927-1949* (med  Jerome Ch'en, Suzanne Pepper og Lyman P. Van Slyke), Cambridge University Press, 1991, ISBN 0521385911

## Referanser
Dai Li

**Dai Li** (kinesisk: 戴笠, Wade-Giles: *Tai Li*, født 28. mai 1897 i Baoan i fylket Jiangshan i provinsen Zhejiang i Kina, død 17. mars 1946 i Naning) var sjef for generalissimo Chiang Kai-sheks hemmelige politi.

## Liv og virke
### Bakgrunn
Dai Li ble tidlig i livet opplært i de kinesiske klassikere, og gjorde det svært godt akademisk. Men i stedet for å begynne på universitet, gikk han inn i en studentbataljon i Zhejiang i den urolige perioden som fulgte Qing-dynastiets fall. Senere fortsatte han ved militærakademiet i Whampoa. Skolens rektor var Chiang Kai-shek, og han fikk Dai med seg på bestrebelsene med å forene Kina og slå ned kommunistene.

### Politisjef
Han ble leder av Kuomintang-hærens hemmelige politi, og bidro til å utvikle Kinas byrå for etterforskning og statistikk. Byråets navn dekker over at dette dreide seg om det hemmelige politi. Dai ble en av Kinas mest fryktede menn, og fikk senere tilnavnet *Kinas [[Himmler]]*. Dai var også leder av Blåskjorteselskapet, en fascistisk organisasjon som utførte sikkerhets- og etterretningsarbeid for Chiang. Hans organisasjon var svært dyktig til å infiltrere både de kinesiske kommunistiske grupperinger og japanernes marionettorganisasjoner.

Dai samarbeidet med USA under den annen verdenskrig og ble lært nye metodikker innen spionasje. Hans geriljastyrke vokste til 70&nbsp;000 mann. Som takk for assistansen forsynte han amerikanerne med kart over de sørkinesiske kystlandskaper, opplysninger om japanske troppebevegelser og skjulesteder for amerikanske piloter som måtte lande eller kaste seg ut i fallskjerm over Kina. Etter undertegnelsen av SACO-avtalen i 1942 ble Dai leder for det sinoamerikanske etterretningsarbeid.

Han holdt seg unna offentligheten, men det gikk rykter om utagerende festing med mye alkohol. 

Han døde i en flystyrt den 17. mars 1946. Sannsynligvis var flyet sabotert av Dais rivaler i Kuomintang. Rykter om at det var hans motstykke på kommunistisk side, Kang Sheng, som stod bak, anses som helt usannsynlige.

## Referanser


## Litteratur
* Wakeman, jr, Frederic (2003): *Spymaster: Dai Li and the Chinese Secret Service.* Berkeley: University of California Press.

## Eksterne lenker
* 
* Taiwansk regjeringsnettside om Dai Li.
Aichi (prefektur)

**Aichi** (japansk: 愛知県 &ndash; *Aichi-ken*) er et japansk prefektur i Chūburegionen. Hovedstaden i Aichi er Nagoya.  Prefekturets drøye 7 mill. innbyggere gjør det til det fjerde største målt i antall innbyggere.

## Historie
Prefekturet var opprinnelig delt i tre provinser, Owari, Mikawa og Ho. I Nou-sama æraen ble Mikawa og Ho slått sammen. I 1871, etter avskaffelsen av Han systemet, ble Owari, utenom Chita halvøya, en del av Nagoya prefekturet, mens Mikawa og Chita halvøya ble Nukata prefekturet. I april 1872 ble Nagoya prefekturet omdøpt til Aichi prefekturet og 27. april det samme år ble Nukata prefekturet innlemmet i Aichi prefekturet

Verdensutstillingen i 2005 ble holdt i byene Seto og Nagakute.

## Geografi
Aichi prefekturet ligger midt i Japans hovedøy, Honshū. Aichi prefekturet grenser mot Isebukta og Mikawabukta i sør, Shizuoka prefekturet i øst, Nagano i nordøst, Gifu prefekturet i nord, og Mie prefekturet i vest.

Prefekturet måler 106 km fra øst til vest og 94 km fra nord til sør og har mesteparten av Nōbi sletten. Prefekturets 5,165.16 km² står for omtrent 1,36% av Japans totale areal. Det høyeste nivået er Chausuyama, 1415 m over havet.

Prefekturets vestre del domineres av Japans fjerde største by og prefekturets hovedstad, Nagoya. Den østre delen er tynnere befolket, men har store industriområder. I perioden oktober 2005 og oktober 2006 var Aichi prefekturet det raskest voksende prefekturet i folketall med 7,4%.

### Byer
Det er 35 byer i Aichi prefekturet

*Aisai
*Anjō
*Chiryu
*Chita
*Gamagōri
*Handa
*Hekinan
*Ichinomiya
*Inazawa
*Inuyama
*Iwakura
*Kariya

*Kasugai
*Kitanagoya
*Kiyosu
*Komaki
*Kōnan
*Nagoya (hovedstad)
*Nishio
*Nisshin
*Okazaki
*Ōbu
*Owariasahi
*Seto

*Shinshiro
*Tahara
*Takahama
*Tokoname
*Tōkai
*Toyoake
*Toyohashi
*Toyokawa
*Toyota
*Tsushima
*Yatomi

## Økonomi
Aichi er en av de prefekturene som er mest preget av industri, spesielt er bil og flyindustrien godt representert i området.

Noen av de største bedriftene i prefekturet:

Flere internasjonale selskaper som Daimler-Chrysler, Fuji Heavy Industries, Mitsubishi Motors, Pfizer, Sony, Suzuki, and Volkswagen er til stede i området.

## Demografi
I 2001 bestod Aichi av 50,03% menn og 49,97% kvinner. 139&nbsp;540 (2%) er av utenlandsk opprinnelse.

## Idrett

Følgende idrettslag har tilhørighet i Aichi:

Fotball 
*Nagoya Grampus Eight  (Nagoya)
*F.C. Kariya  (Kariya)

Baseball
*Chunichi Dragons  (Nagoya)

Volleyball
*Toyoda Gosei Trefuerza  (Nishikasugai Distriktet)
*Denso Airybees  (Nishio)
*Toyota Auto Body Queenseis  (Kariya)

Rugby
*Toyota Verblitz  (Toyota)

## Turisme
Av severdigheter i Aichi finner man:
* Meiji Mura
* Arkitektmuseet i Inuyama som tar vare på bygninger fra Meijiperioden og Taishōperioden.
* Visning i Toyota fabrikken
* Slottene i Nagoya, Okazaki, Toyohashi og Inuyama.
## Referanser


## Eksterne lenker
*
«Bell»

**Stålbarken «Bell»** var en firemastet bark bygget i Port Glasgow i 1901. Barken var bygd i stål og hadde en tonnasje på  tonn brutto og  tonn netto. Hun var 352,5 fot lang og 49,1 fot bred. «Bell» ble i 1915 og 1916 ansett som det største norske seilskipet.

Barken hadde navnene «Pereko» og «Brilliant» før den i april 1915 ble kjøpt inn av rederen Alf Monsen i Tønsberg for bruk til bulklast som hvete i trafikk på Atlanterhavet mellom Nord-Amerika og Storbritannia. Som en britiskbygd bark med fire master har den popp akterut og bakk forut. Midtskips var det innebygget en tank for føring av  tonn olje.

Den 30. mars 1916, under første verdenskrig, var «Bell» underveis fra Portland i Oregon til Falmouth med hvetelast. Utenfor sørkysten av Irland, ble skipet påtruffet av den tyske ubåten «U 44». Etter varselskudd fikk mannskapet en halv time til å forlate skipet i livbåtene, hvoretter skipet ble torpedert. Livbåtene ble tatt under slep av ubåten, og forlatt utenfor Ouessant i Frankrike. Mannskapet ble etterhvert plukket opp av D/S «City of Stockholm» og satt i land i Liverpool om kvelden den 31. mars. Ingen av mannskapet omkom i hendelsen.

## Referanser




## Litteratur
* Norske seilskuter 2. bind, Fredhøis Forlag A/S 1933

## Eksterne lenker
*
Linda Iren Karlsen

**Linda Iren Karlsen** (født 4. juli 1976) er en norsk politiker som representerer Arbeiderpartiet. Hun var fra 2007 til 2011 varaordfører i Sarpsborg kommune, leder i adminitrasjonsutvalget, og sitter i formannskapet. Linda I. Karlsen var Arbeiderpartiets åttendekandidat i Østfold til stortingsvalget 2009. Av yrke er hun kjøkkenassistent.

## Referanser
Tubbegrovi

**Tubbegrovi** er ei grov i Luster som har sitt utspring i fjellområdet nord for Nuken. Tubbegrovi renn ned gjennom slåttemarken Tubba på sørsida av Hafslovatnet og ut i Hafslovatnet like ved elva Straumen.
Abildsø Idrettslag

**Abildsø Idrettslag** (stiftet 3. september 1931) er et idrettslag fra Abildsø i Oslo.

Idrettslaget har et medlemstall på ca. 400 (per september 2015). Leder per september 2016 er Einar Rydal. Abildsø IL er en av klubbene som samarbeider om å arrangere Norway Cup.

## Historie
Idrettslaget ble stiftet 3. september 1931, og var da et lag tilknyttet Arbeidernes Idrettsforbund. Opp gjennom årene har lagets medlemmer drevet med sykling, friidrett, bandy, skiidrett, håndball og fotball, men i den senere tid har hovedvekten vært på fotball.

## Fotball
Abildsø IL har pr. 2016 flere lag for voksne: to lag for herrer (A-lag og B-lag), et lag for damer og et lag for Old Boys. I 2016-sesongen ligger A-laget for herrer i 4. divisjon.

## Referanser


## Eksterne lenker
*
Anisakis

* *[[Anisakis pegreffii|A. pegreffii]]*
* *[[Anisakis physeteris|A. physeteris]]*
* *[[Anisakis schupakovi|A. schupakovi]]*
* *[[Anisakis simplex|A. simplex]]*
* *[[Anisakis typica|A. typica]]*
* *[[Anisakis ziphidarum|A. ziphidarum]]*

***Anisakis*** er en slekt med kveis.

De lever i tarmen hos mange fisker, ofte hos sild og makrell. De kan komme over i tarmen til fiskespisende dyr og mennesker. 
De kan forårsake kolikksmerter, tarmblødning, feber og sår i mage- og tarmkanalen. 

Om man renser fisken med en gang etter vi har fisket den, fjerner man larvene når man tar vekk innvollene. Om fisken derimot blir lagt på is i opptil 3 døgn før man renser den, borer larven seg inn i muskulaturen for å beskytte seg mot kulde. Da legger man ikke merke til larven. 
For å være sikker på å ikke bli syk av larven, må man fryse ned fisk som skal spises rå ved −18 °C i 5-7 døgn, med en innfrysningstemperatur på 25 °C.

## Eksterne lenker
*
Steintøy

**Steintøy**/**stentøy** er et keramisk produkt av ildfast leire.
Steintøy er høybrent leirgods, brent ved omkring 1200°C til 1315°C, omtrent samme temperatur som porselen.
Steingods har en porøsitet på omtrent 5 %, mens leirgods er på 10 %, mens porselen ikke er porøst i det hele tatt.

## Se også
* Steingods
Andreas Føllesdal

**Andreas Føllesdal** (født i Boston i USA i 1957) er en norsk filosof, og professor ved Universitetet i Oslo siden 1999. Han leder PluriCourts, et av Norges forskningsråds sentre for fremragende forskning. Før dette var han forsker ved ARENA. Han har magistergrad i filosofi fra Universitetet i Oslo, og tok doktorgraden ved Harvard University med John Rawls som veileder.

Føllesdal arbeider spesielt med spørsmål knyttet til etikk og moralfilosofi, både relatert til myndigheter og næringsliv. Føllesdal har på forespørsel bidratt til partiene Venstre og Arbeiderpartiet. Han er sønn av filosofiprofessor Dagfinn Føllesdal (1932-2026).

I 2012 ble han valgt inn i Det Norske Videnskaps-Akademi i gruppe for filosofi og psykologi.

## Referanser


## Eksterne lenker

* Apollon – portrettintervju fra 2001.
«Sigen»

**«Sigen»** var en amerikanskbygd firemastet slettoppet skonnert fra Astoria i Oregon, sjøsatt på den amerikanske vestkysten i 1917. Flere fire- og femmastede slettoppede skonnerter var kontrahert av norske rederier i tiden fram til 1917, og man antok at skonnerten «Sigen» var bygget og sjøsatt for norsk regning. De amerikanske myndighetene innførte et forbud mot leveranser av skip til andre land utenom de allierte under den første verdenskrigen 1914–1918. «Sigen» kom først under norsk flagg i 1919 hos rederiet Steinart & Schjøttelvig i Oslo. Skonnerten var opprinnelig døpt som «Pelican».

I 1920 ble skonnerten overtatt av H.L. Meyer og Leif Sandsdalen, Larvik, men var et tapsprosjekt slik at den ble sendt til Jæren i 1922. Der ble den med vilje satt opp på stranden for å få den oppbrekket av de kraftige bølgene fra Nordsjøen for å spare på utgiftene.

* Brutto tonnasje: 1762 tonn

## Litteratur
* Norske seilskuter 2. bind Fredhøis Forlag A/S, 1933
Stavanger skolemuseum

**Stavanger skolemuseum** er et museum i Stavanger. Museet skiftet navn fra Vestlandske Skolemuseum i forbindelse med sammenslåingen av Stavanger museum og Rogaland Kunstmuseum 1. juli 2010. Skolemuseet er nå en del av det nye konsoliderte museet MUST – Museum Stavanger.

Skolemuseet holder til på Kvaleberg skole det gamle 1920-bygget. Vestlandske Skolemuseum ble etablert i 1925 og er et spesialmuseum for skolehistorie i Rogaland. Museet dokumenterer og formidler utviklingen av grunnskolen fra 1700-tallet fram til i dag. Skolemuseet viser blant annet klasserom fra 1920-tallet og 1970-tallet, en omgangsskolestue, et formingsrom med gjenstander og elevarbeid fra sløyd, håndarbeid, tegning og en rikholdig boksamling. Museet har en rikholdig samling av skolehistoriske gjenstander, noe arkivstoff, bilder og en læreboksamling på ca. 20 000 bind. Skolemuseet ble en del av Stavanger Museum fra januar 2008.

## Eksterne lenker
* Stavanger skolemuseum
Misjonsmuseet

**Misjonsmuseet** ble etablert i 1864 og er dermed er Stavangers eldste museum.

## Historikk
Museet lå tidligere i underetasjen i fakultetsbygget på Misjonshøgskolen. I 2011 vedtok høgskolestyret å la Misjonsarkivet overta ansvaret for driften av museet. Ved fusjon med tre andre høgskoler ble Misjonshøgskolen (MHS) en del av VID vitenskapelige høgskole i januar 2016, og Misjonsarkivet gikk samtidig inn i VID historiske arkiv. I 2017 endret VID historiske arkiv navn til Misjons- og diakoniarkivet, VID (forkortet MDA). MDA forvalter Misjonsmuseet i henhold til en deponeringsavtale med Det Norske Misjonsselskap (NMS), inngått mellom NMS og MHS i september 2015. Avtalen innebærer at NMS eier Misjonsmuseets gjenstander. 

## Om samlingen
Museet har omtrent 5000 gjenstander av etnografisk og misjonshistorisk interesse fra de forskjellige misjonsfeltene, slik som Sør-Afrika, Madagaskar, Kamerun, Mali, Etiopia, Kina, Hongkong, Taiwan, Japan og Thailand.

Misjonsmuseet har ikke vært i drift siden tidlig på 2000 tallet. Misjons- og diakoniarkivet har imidlertid fotografert og registrert alle gjenstandene, og det er opprettet et utstillingsmagasin på VIDs campus på Misjonsmarka. 

## Referanser


## Eksterne lenker
* Misjonsarkivets nettsider om Misjonsmuseet . Besøkt 4. november 2020.